13.4.2023
SK
Úradný vestník Európskej únie
L 100/77
4.12.1.
Pokyny na používanie špecifické pre dané použitie Používateľ výrobkov C(M)IT/MIT musí vykonať mikrobiologické testy na preukázanie primeranosti konzervácie, aby mohol určiť účinnú dávku konzervačného prostriedku pre konkrétnu matricu/umiestnenie/systém.
V prípade potreby sa poraďte s výrobcom konzervačného výrobku.
4.12.2.
Opatrenia na zmiernenie rizika špecifické pre dané použitie — Pred vykonaním kroku čistenia opláchnite systém (najmä dávkovacie čerpadlá) vodou. — Počas fáz manipulácie (miešanie a plnenie) a čistenia dávkovacích čerpadiel sa musí expozícia výrobkom (korozívny výrobok a výrobok senzibilizujúci pokožku) obmedziť použitím OOP a použitím technických a organizačných opatrení na zmiernenie rizík: — Minimalizácia manuálnych fáz (automatizácia procesov); — Použitie dávkovacieho zariadenia; — Pravidelné čistenie vybavenia a pracovného priestoru; — Zamedzenie kontaktu s kontaminovanými nástrojmi a predmetmi; — Dobrá úroveň celkového vetrania; — Školenie a vedenie zamestnancov v oblasti správnych postupov. — OOP je nasledovná: — ochranné chemicky odolné rukavice (materiál rukavíc špecifikuje držiteľ autorizácie v informácii o výrobku; — musí sa nosiť ochranná kombinéza (najmenej typu 3 alebo 4, EN 14605), ktorá je pre biocídny výrobok nepriepustná (materiál kombinézy špecifikuje držiteľ autorizácie v informácii o výrobku); — Ochrana očí; — Ak je ventilácia nedostatočná, použite respirátor vhodný pre látku/úlohu. — Použitie výrobkov obsahujúcich C(M)IT/MIT (3 : 1) na ošetrenie prostriedkom proti slizu vo vlhkej koncovej fáze procesu výroby papiera je obmedzené na (a) kuratívne ošetrenia v zariadeniach napojených na vodu bez prostriedku proti slizu z celulózky a tiež len na ošetrenie krátkeho obehu papierne a b) preventívne ošetrenia, a v obidvoch prípadoch iba vtedy, ak sa odpadová voda z továrne čistí v miestnej (úplnej) priemyselnej čističke odpadových vôd s minimálnou kapacitou 5000 m3 za deň, ako je uvedené v smernici o priemyselných emisiách 2010/75/EÚ (najlepšie dostupné techniky na výrobu buničiny, papiera a lepenky), a ak sa po priemyselnej čističke odpadových vôd dosiahne najmenej 200-násobné zriedenie v povrchovej vode.
4.12.3.
Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia Pozrite si všeobecné pokyny na použitie.
4.12.4.
Kde je to špecifické pre použitie, návod na bezpečné zneškodnenie výrobku a jeho obalu Pozrite si všeobecné pokyny na použitie.
4.12.5.
Kde je to špecifické pre použitie, podmienky skladovania a trvanlivosť výrobku za bežných skladovacích podmienok Pozrite si všeobecné pokyny na použitie.